**Hlasovací preukaz**

Volič, ktorý má trvalý pobyt na území Slovenskej republiky a v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec České Brezovoo vydanie **hlasovacieho preukazu**. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.

Hlasovací preukaz oprávňuje na zápis do zoznamu voličov v ktoromkoľvek volebnom okrsku.

Volič môže požiadať o vydanie hlasovacieho preukazu:

**osobne** na Obecnom úrade v Českom Brezove, najneskôr posledný pracovný deň pred konaním volieb (t. j. najneskôr 28. 2. 2020) v úradných hodinách obecného úradu. Obec vydá hlasovací preukaz bezodkladne.

**v listinnej forme – Obec České Brezovo, Obecný úrad České Brezovo č. 97, 985 03 České Brezovo**, aby žiadosť o vydanie hlasovacieho preukazu bola doručená na obec najneskôr 15 pracovných dní predo dňom konania volieb (t. j. najneskôr 10. 2. 2020),

**elektronicky (e-mailom) starosta@ceskebrezovo.sk**

- vo forme elektronickej snímky žiadosti (sken) alebo

- v textovej forme tvoriacej obsah e-mailovej správy tak,

aby žiadosť o vydanie hlasovacieho preukazu bola doručená na obec najneskôr 15 pracovných dní predo dňom konania volieb (t. j. najneskôr 10. 2. 2020).

|  |
| --- |
| Voličovi, ktorý pri elektronickej komunikácii využil sprostredkovateľský portál, odporúčame overiť si doručenie svojej žiadosti o vydanie hlasovacieho preukazu priamo na mestskom úrade. |

**Žiadosť musí obsahovať údaje o voličovi**

• meno a priezvisko,

• rodné číslo,

• štátnu príslušnosť,

• adresu trvalého pobytu (obec, ulica, číslo domu),

• korešpondenčnú adresu, na ktorú mesto doručí hlasovací preukaz.

Obec zašle hlasovací preukaz voličovi na adresu trvalého pobytu, ak v žiadosti neuvedie inú korešpondenčnú adresu, najneskôr tri pracovné dni od doručenia žiadosti. Obec zašle hlasovací preukaz na adresu uvedenú v žiadosti doporučenou zásielkou **„*Do vlastných rúk"*.**

**prostredníctvom osoby splnomocnenej žiadateľom**

možno požiadať o vydanie hlasovacieho preukazu najneskôr v posledný deň predo dňom konania volieb (t. j. najneskôr 28. 2. 2020).

**Žiadosť musí obsahovať údaje o voličovi**

• meno a priezvisko,

• rodné číslo,

• štátnu príslušnosť,

• adresu trvalého pobytu (obec, ulica, číslo domu).

Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí v žiadosti uviesť jej **meno, priezvisko a číslo občianskeho preukazu**. Táto osoba je povinná prevzatie hlasovacieho preukazu potvrdiť svojím podpisom.